Rumah Warisan Haji Su

Rumah Warisan Haji Su ialah kompleks yang menempatkan dua buah rumah warisan tradisional yang terletak di Kampung Losong, Kuala Terengganu, Terengganu. Rumah ini dijadikan sebagai salah satu daripada tempat pelancongan semasa peristiwa Tahun Melawat Terengganu pada tahun 2017. Su Mohammed Salleh bin Haji Mohamad merupakan pemilik asal rumah warisan ini sebelum kerajaan Terengganu melalui Lembaga Muzium Negeri Terengganu membeli rumah warisan ini dengan harga sebanyak RM3.2 juta. Sejarah Pada tahun 1850, Allahyarham Su Mohammed Salleh Mohammed telah membina Rumah Bujang Berpeleh Berkembar Tiga manakala Rumah Limas Belanda pula dibina pada tahun 1940an. Kedua-dua rumah berkenaan dibina menggunakan kaedah pembinaan pasang siap dengan kayu cengal sebagai bahan binaan. Rujukan